钦定古今图书集成/方舆汇编/边裔典/第088卷 > 波尔杜瓦
## 钦定古今图书集成/方舆汇编/边裔典/第088卷 > 波尔杜瓦

以西，把尼亚之西，有波尔杜瓦国，都城有得若大河
入海，四方商舶皆聚，为欧逻巴总会之地。产果实丝
棉极美，水族亦繁，出葡萄酒最佳。过海至中国不坏。
国中共学二所，其讲学《名贤经》，国王所聘，虽已辍讲，
亦终身给禄。欧逻巴高士多出此学。又有一地界两
河，周围七百里，天主堂一千四百八十所，水泉二万
五千石桥二百。通海大市六处，随处立有“仁会”，遍恤
孤寡茕独，国王复遣官专抚孤子。欧逻巴初通海道，
周经利末亚，过大浪山，抵小西洋，至中国，贸易者从
此国始。